Maggie Mac Neil

Hannah Margaret McNair "Maggie" Mac Neil (Jiujiang, 2000ko otsailaren 26a) igerilari kanadarra da. Tokio 2020ko Olinpiar Jokoetan hiru domina lortu zituen, urrezko, zilarrezko eta brontzezko bana.

Ibilbidea 
Maggie Mac Neil Jiujiangen (Txinan) jaio zen, eta urtebete zuela familia kanadiar batek adoptatu zuen. London (Ontario) hirian hazi zen, eta berak esana da Pekingo Olinpiar Jokoetan igeriketa probak ikusita hasi zela igeriketa praktikatzen. Michigango Unibertsitatean ikasten du, eta bertako igeriketa taldeko partaide da.

2016ko Olinpiar Jokoetarako Kanadako selekziorako probatan, seigarren egin zuen, eta ezin izan zuen Rion parte hartu. 2019an sartu zen selekzioan, eta, Gwangjuko munduko txapelketatan, hiru domina eskuratu zituen: urrezkoa 100 metro tximeletan, eta brontzezko bi errelebotako probatan. 2021. urtean, Tokio Olinpiar Jokoetan aritu zen, eta hiru domina lortu zituen, berriz ere, bakarkakoan urrezkoa, eta taldekakoetan zilarrezkoa eta brontzezkoa.

Nazioarteko palmaresa

Txapelketak

Markak 
 50 metro tximeleta - 26.14 (Gwangju, 2019)
 100 metro tximeleta - 55.59 (Tokio, 2021) - Amerikako errekorra
 50 metro librea - 25.21 (Toronto, 2021)
 100 metro librea - 54.02 (Kanada, 2021)

Erreferentziak

Kanpo estekak 

Kanadako igerilariak
2020ko Udako Olinpiar Jokoetako igerilariak
2020ko Udako Olinpiar Jokoetako dominadunak
Olinpiar Jokoetako dominadunak igeriketan
Emakume igerilariak